钦定古今图书集成/明伦汇编/氏族典/第165卷 > 《廖用贤尚友录》 > 安赤绂
## 钦定古今图书集成/明伦汇编/氏族典/第165卷 > 《廖用贤尚友录》 > 安赤绂

按《聊城县志》：“赤绂，宋安守忠裔也。守忠拜东濮节度
使，卒于官，谥文惠，子孙土著。守忠子必达，登宋端拱
进士，官枢密副使。必达孙国英，登宋庆历进士，官参
知政事。国英元孙惟一，登宋元祐进士，官龙图阁学
士。惟一孙允升，登金大德进士，官江北宣谕使。赤绂
其后也。明洪武间为平山卫指挥使。靖难兵起，布政”
铁铉调守济南。已而朱能兵至，赤绂败之，转战东昌，
大捷。成祖来逆战，赤绂挺枪大呼，将及，张玉救而止，
复大战，杀玉。大业定，械送京。成祖爱其才勇，释缚，令
掌北平都司事。赤绂不屈死之。